*Közülük néhányan pedig így szóltak: „Ő, aki a vak szemét megnyitotta, nem tudta volna megtenni, hogy ez ne haljon meg?” (Jn 11,37)*

Vannak olyanok, aki szívesen keresnek a másikban valami hibát. Persze ez nem jelenti azt, hogy a kereső kevésbé hibás vagy jobb, de kelthet ilyen látszatot. Sőt, felületes szemlélőként azt is mondhatjuk, jogos a kérdés. A választ is tudjuk: de igen, meg tudta volna tenni.

Megválaszolatlan kérdésekkel mindannyian találkozunk. Időnként úgy is fogalmazódnak kérdések, ha Ő van, miért történhetett ez meg? A helyzetet szemlélve jogosnak is tarthatjuk a kérdést. Bízom benne, senki nem számít arra, hogy a pontos választ tudom erre vagy a hasonló kérdésekre.

Csak egyet tudok: Isten úgy cselekszik, hogy tettei tükrözik igazságosságát, bölcsességét, tökéletességét, stb. azaz minden tulajdonságát.

Lázár esetében előre kijelentette az okot, de sok esetben nem tudjuk azt ilyen pontosan. Mindez összességében sem ingatja meg Isten tökéletességében és mindenhatóságában vetett hitünket. Ugye, a tiédet sem! *Vadon Gyula*